**NOLIKUMS**

**MIX pludmales volejbols**

**1.MĒRĶI UN UZDEVUMI**

1.1. Sekmēt pludmales volejbola attīstību Krāslavas novadā un citos novados.

1.2. Popularizēt un veicināt veselīgu dzīvesveidu.

1.3. Paplašināt brīva laika pavadīšanas iespējas.

**2.VIETA UN LAIKS**

2.1. MIX pludmales volejbols sacensības notiks 29.augustā plkst. 10.00, Dagdas ezera jaunajā pludmalē Jelgavas ielā.

**3.SACENSĪBU VADĪBA**

3.1. MIX pludmales volejbols sacensības organizē Krāslavas novada pašvaldība.

3.2. Sacensības vada Dagdas pilsētas un pagastu apvienības sporta pasākumu organizators Vjačeslavs Čumiks tel. 22023682, e-pasts sports@dagda.lv

**4.SACENSĪBU DALĪBNIEKI**

4.1. Komanda sastāv no viena vīrieša un vienas sievietes uz laukuma, komandu skaits ir ierobežots, maksimums 20 komandas.

4.2. Sacensībās var piedalīties visi pludmales volejbola interesenti.

4.3. Sacensību dalībnieku vecums netiek ierobežots.

4.4. Komandas sastāvā drīkst piedalīties tieši divi spēlētāji.

**5.SACENSĪBU NOTEIKUMI**

5.1. Sacensības notiek pēc FIVB volejbola noteikumiem (https://ej.uz/de37) un šī nolikuma speciālajiem nosacījumiem.

5.2. Izspēļu sistēma, pamatojoties uz pieteikto komandu skaitu.

5.4. Sacensības tiesā komandu spēlētāji, nākošo spēli tiesā zaudētāju komanda.

5.5. Nolikumā neatrunātos jautājumus, konfliktsituācijas, risina sacensību organizators.

**6.FINANSIĀLIE NOSACĪJUMI**

6.1. Sacensību organizēšanā un apbalvošanā tiek piesaistīts Krāslavas novada līdzfinansējums.

6.2. Pārējos izdevumus, kas saistīti ar spēlētāju dalību sacensībās (transports, ēdināšana), dalībnieki apmaksā paši.

**7. PIETEIKUMI**

7.1. Komandu pieteikšanās līdz 28.08.2021 plkst. 17:00.

**7.2.** Pieteikties var pa tālruni 22023682, sūtot WhatsApp lietotnē (vārdus, uzvārdus, dzimšanas datumus, komandas nosaukumu) vai sūtot iepriekš minēto informāciju pa e-pastu sports@dagda.lv

**8.MEDICĪNISKAIS NODROŠINĀJUMS**

Par savu veselības stāvokli katrs sacensību dalībnieks atbildīgs personīgi!

8.1. Sacensību organizatori, nepieciešamības gadījumā, nodrošina ātrās medicīniskās palīdzības izsaukšanu uz sacensību norises vietu.

**9.APBALVOŠANA**

9.1. Sacensību uzvarētāju komandu apbalvo ar kausiem un medaļām nākamo vietu ieguvējus ar medaļām.

**10.AIZLIEGUMI**

10.1. Sacensību norises vietā kategoriski aizliegts lietot apreibinošas vielas, piemēram, alkoholu, narkotikas u.c. apreibinošas vielas.

10.2. Ja netiek ievērots punkts 10.1, tad komanda tiek izslēgta no sacensībām.

**11. PERSONU DATU AIZSARDZĪBA**

11.1. Krāslavas novada pašvaldība, kā sacensību organizators ciena sacensību dalībnieku privātumu.

11.2. Piesakoties sacensībām, dalībnieks piekrīt savas personas datu apstrādei sacensību organizēšanas vajadzībām. Sacensību rezultātu objektīvai nodrošināšanai ir nepieciešams norādīt dalībnieku vārdu, uzvārdu dzimumu. Citi dati iesniedzami brīvas izvēles kārtībā.

11.3 Publiski redzamajās izspēles tabulās, rezultātos ir redzams dalībnieku vārds, uzvārds. Ja dalībnieks nevēlas tikt uzrādīts publiski redzamajos sarakstos, viņam par to ir jāinformē sacensību organizatori. Šajā gadījumā publiski redzamajos sarakstos, dalībnieks tiks atzīmēts, kā "Anonīms". Anonīms dalībnieks nevar pretendēt un atsakās no jebkādām balvām, kas tiek pasniegtas sacensību dienā.

11.4 Jebkurā brīdī sacensību dalībniekam ir iespēja pieprasīt dzēst vai veikt labojumus savos persona datos.

11.5 Sacensību dalībnieki, piesakoties sacensībām piekrīt sacensību laikā uzņemto foto un videomateriālu izmantošanai sacensību organizatoru vajadzībām publicēšanai Latvijas mediju portālos un sociālos tīklos.

**12.** **KĀRTĪBA EPIDEMIOLOĢISKĀS DROŠĪBAS PASĀKUMU ĪSTENOŠANAI ,,COVID - 19’’ INFEKCIJAS IZPLATĪBAS IEROBEŽOŠANAI**

**12.1.** Personas, kuras pārkāpj izolācijas, karantīnas un pulcēšanās ierobežojumus, var tikt sauktas pie administratīvās atbildības.

**12.2.** Pludmales volejbola sacensību organizators ir atbildīgs par dezinfekcijas līdzekļu izvietošanu sacensību teritorijā.

**12.3.** Dalībnieki, organizatori kas piedalās sacensībās: ir informēti un apņemas ievērot MK noteikumos nr. 360, Covid-19 infekcijas izplatības pārvaldības likumā un Covid-19 infekcijas izplatības seku pārvarēšanas likumā ietvertos noteikumus par valsts ieviestajiem ierobežojumiem un papildu noteikumiem sporta pasākumu norisē.

**12.4. Ne vēlāk kā (30 min) pirms spēļu sākšanas visi dalībnieki obligāti aizpilda apliecinājumu, kurš pievienots pielikumā Nr.1.**

**13. INFORMĀCIJA**

Oficiālā informācija atrodama [www.dagda.lv](http://www.dagda.lv).

Pielikums Nr.1

 **Kārtībai epidemioloģiskās drošības pasākumu īstenošanai Covid-19 infekcijas izplatības ierobežošanai ,,MIX PLDUMALES VOLEJBOLS’’ sacensību organizatoriem**

 **Apliecinājums**

**Par prasību ievērošanu saistībā ar Covid-19 izplatīšanās ierobežošanu**

 Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (vārds, uzvārds)

apliecinu, ka esmu iepazinies ar pielikuma Nr.1 sekojošiem punktiem:

1. Komandas dalībniekiem nav konstatēta saslimšana ar Covid-19 un Slimību profilakses un kontroles centrs nevienu komandas dalībnieku nav noteicis kā Covid-19 infekcijas slimības kontaktpersonu.
2. Neviens komandas dalībnieks pēdējo 10 (desmit) kalendāro dienu laikā nav atgriezies/iebraucis Latvijā no valsts, uz kuru attiecināmi īpašie piesardzības un ierobežojošie pasākumi sakarā ar augstu saslimstību ar Covid-19 attiecīgajā valstī un nav bijis kontaktā ar Covid-19 saslimušajiem vai kontaktpersonām.
3. Nevienam komandas dalībniekam nav noteikta pašizolācija, mājas karantīna vai stingra karantīna.
4. Komandas dalībniekiem nav akūti elpceļu infekcijas simptomi (iesnas, klepus, rīkles iekaisums, paaugstināta ķermeņa temperatūra, elpošanas traucējumi).
5. Apņemos nekavējoties informēt sacensību organizatorus par ikviena Komandas dalībnieka veselības stāvokļa būtiskām (akūtām) izmaiņām.

Esmu informēts (-a), ka par nepatiesu ziņu sniegšanu mani var saukt pie administratīvās atbildības vai kriminālatbildības.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(**vārds, uzvārds, paraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tel.nr., e-pasts)

\* Apliecinājumā iekļauto personas datu apstrādes nolūks ir ierobežot saslimšanu ar Covid-19 un nodrošināt aizsardzību no saslimšanas ar Covid-19 Krāslavas novada pašvaldības organizētā ,,MIX pludmales volejbols’’ sacensību laikā.